เรียน ผู้ว่าราชการกรุงเทพมหานคร ผู้ตรวจการแผ่นดิน คณะกรรมการข้อมูลข่าวสารแห่งชาติ

ข้าพเจ้าขอเรียนร้องเรียนความล่าช้าของเขตธนบุรี ที่มีหนังสือแจ้งกลับข้าพเจ้าเมื่อวันที่ 29 มกราคม 2567 ปัจจุบันเป็นวันที่ 22 สิงหาคม 2567 เป็นระยะเวลาร่วม 7 เดือนแล้ว กรุงเทพมหานครทำงานล่าช้ามากผิดปกติ อันเป็นเหตุให้ข้าพเจ้าสงสัยในความสุจริต โปร่งใส และเป็นธรรม แก่ผู้เดือดร้อน

จึงขอให้เขตธนบุรี กรุณาส่งสำเนาคำสั่งทุกฉบับ ลงวันที่ 15 กุมภาพันธ์ 2567 ให้ข้าพเจ้าภายในวันที่ 26 สิงหาคม 2567 ข้าพเจ้าได้รับความเดือดร้อนจากการคุกคาม การดูถูกเหยียดหยาม และการ***จากหญิงและลูกชายทั้งสอง ผู้เป็นเจ้าของตึกแถว 265 ตลอดมา

เมื่อแจ้งขอความช่วยเหลือจากสายด่วน 191 และ สน.บุปผาราม ทางสายตรวจ/ตำรวจ บอกว่าไม่มีหนังสือหลักฐานคำสั่งฯ ของเขตธนบุรี ลงวันที่ 15 กุมภาพันธ์ 2566 ทางตำรวจจึงไม่มีหลักฐานที่จะใช้อำนาจสั่งระงับการต่อเติมซ่อมแซมของเจ้าของตึกแถว 265 ได้

ข้าพเจ้าจึงมีความจำเป็นจะต้องได้สำเนาหนังสือทุกฉบับดังกล่าว เพื่อแสดงต่อตำรวจ เพื่อรักษาสิทธิ์ ปกป้องสิทธิ์ คุ้มครองความเดือดร้อน และความผาสุกของชุมชน มิให้การกระทำของเจ้าของทั้งสามของตึกแถว 265 เป็นเยี่ยงอย่างในการละเมิด ท้าทาย ฝ่าฝืนกฎหมาย และคุกคามผู้อื่น โดยไม่เกรงกลัวต่อกฎหมายบ้านเมืองอีกต่อไป

ขอท่านผู้บริหาร ผู้รับผิดชอบ ได้โปรดให้ความเป็นธรรม และปกป้องดูแลประชาชน ผู้ได้รับความเดือดร้อน ผู้เสียหาย และผู้รักษากฎหมายด้วย

ขอแสดงความนับถือ